
  Všetci mi vravia, že som čudná. Mám celkom obyčajné meno, no neobyčajného koníčka: rada čítam horory. Mojím najobľúbenejším spisovateľom je Stephen King. Inšpiroval ma napísať vlastný hrôzostrašný príbeh.


  Iste, jeho genialite afantázii sa nikdy nepriblížim, ale optimizmus ma neopúšťa. Stretla som sa sväčšinovým názorom, že príbehy, ktoré človek najradšej číta, nemusí vedieť aj zákonite napísať. Usúčasných autorov by sme našli množstvo príkladov. Lenže ja, ako energické abojovné znamenie sa stým len tak neuspokojím.


  Volám sa Katka. Narodila som sa vznamení Leva svládnucou hviezdou Slnko. Už len to ma predurčuje na to, aby som osvoje sny bojovala anevzdávala sa. Pretože so Slnkom nad hlavou nie je nič nemožné.


  Toľko omojich tajných túžbach asnoch. Realita vyzerá inak.


  Musím chodiť do školy, učiť sa rezať kocku, kresliť vývojové diagramy aprogramovať vPascale. Hergot, ten programovací jazyk je starý ako Matuzalem! Úspešne som preplávala siedmimi ročníkmi nášho gympla, no stále je pre mňa záhadou, prečo sa musíme učiť práve Pascal.


  Nenávidím ten program aj profesorku, ktorá ho vyučuje. Volá sa Čúza. Má okuliare, krátke čierne vlasy, nosí staromódne sukne anikdy si neholí nohy. Hrdí sa titulom inžinierka, ale zinformatiky nevie ani zaťať. Určite vyštudovala ekonómiu alebo niečo také. Ajej nápady sú fakt neprekonateľné. Namiesto toho, aby predmet, ktorý nás učí, nazvala Informatikou, ona ho musí volať Algoritmy aprogramovanie. Hrôza.


  Opäť raz sedím na dvojhodinovke, čumím na obrazovku počítača aneviem, čo mám robiť. Úlohu, ktorú nám pre dnešok nadiktovala Čúza svojím nepríjemným piskľavým hlasom, som si poctivo zapísala do kockovaného zošita, no nemám vôbec nijaký nápad, ako sa sňou popasovať. Spolužiačka Kamila, ktorá sedí hneď pri mne, už vytrvalo ťuká do klávesnice. Nepochybujem otom, že ona prišla na to, ako úlohu vyriešiť. Je skrátka šikovná. Páli jej to. Čo sa omne nedá povedať.


  Vzdychnem apozriem sa von zokna. Je máj, slniečko svieti. Ochvíľu budú letné prázdniny. Ich príchod neoddiali ani to, že mi zinfoše, matiky aj chémie hrozí trojka. Rodičia ma zabijú. Vo svojom amoku si ani nevšimnú, že zo sloviny avšetkých ostatných predmetov budem mať jednotky. To ich nezaujíma. Vidia len to, čo chcú vidieť.


  Už aspoň po tisíci raz oľutujem, že som otcovi dovolila, aby ma prihlásil na toto gymnázium. Je, ako inak, zamerané na programovanie, ato je najväčší kameň úrazu. Otcovi sa to zdalo perspektívne. Vraj informatici dnes zarábajú najviac. Pche! Na to mu kašlem. Ja som informatičkou nikdy nechcela byť.


  Milujem slohy ačítanie kníh. Ešte nikdy som zdiktátu nedostala horšiu známku ako jednotku. Ďalší dôvod, prečo si všetci myslia, že som divná. Vnašej triede sa nenájde nikto, kto by vedel okrem krátkej úvahy na citát alebo básničku od Kamila Peteraja napísať aj niečo iné, ako od nich naša slovenčinárka Anka Palovčíková očakáva.


  Zato ja ju viem prekvapiť vždy.


  Naposledy som na hodine slohu vypotila rozprávanie na tri veľké strany. Malo všetky znaky, ktoré malo mať, nechýbal pútavý úvod anepredvídateľný záver. Spolužiaci vyvaľovali oči. Samozrejme, jednotka ako bič. Palovčíková ma pred celou triedou pochválila. Vraj sa jej to veľmi páčilo.


  Ach, toto som potrebovala počuť! Jej reakciu na myšlienky, ktoré nosím vo svojej hlave. Mama totiž vraví, že som zasnívaná. Podľa nej nežijem vrealite. Vraj by som mala konečne zostúpiť zvýšin na zem, pretože život nie je prechádzka ružovým sadom.


  „Katarína, už si hotová?“ ozvalo sa mi znenazdajky za chrbtom. Bola to Čúza.


  Zahniezdila som sa na stoličke auprela zrak naprázdnu obrazovku počítača. „Ehm, no, nerozumiem zadaniu.“


  Čúza sa zatvárila pohoršene. „Zaujímavé. Všetci mu rozumeli, iba ty nie.“


  „Asi som nechápavá,“ precedila som cez zuby.


  Vučebni informatiky sa ozval tichý, ale pobavený chichot. Čúza moje spolužiačky schladila nepekným pohľadom. „Nemáte čo robiť?“ Potom sa sklonila ku mne. „Čomu nerozumieš?“


  Začala mi čítať zadanie ešte raz. Nepovedala knemu nič viac anič menej, lebo sama nemala ani poňatia otom, ako úlohu vyriešiť. Strpela som teda jej prítomnosť azamrmlala, že vtom už mám jasnejšie. Čúza sa spokojne vzdialila.


  Potom som jedným očkom mrkla na obrazovku svojej susedky Kamily arýchlo začala odpisovať.


  


  Vietor kvílil. Okenice vmalej izbietke sa triasli. Zrak jej opäť pritiahlo tajomné opevnené sídlo, postavené na strategicky dôležitej vyvýšenine liptovského chotára. Naháňalo jej strach. Ustavične bolo zahalené vhmle ajeho tmavosivá silueta sa rysovala na pozadí ponurej oblohy. Aké tajomstvo asi skrýva? Zuzana si už ako dieťa predstavovala príbehy osmrti askaze, vražde avášni, odohrávajúce sa vtomto hradisku. Jej rodičia aj starí rodičia sa vždy prežehnávali, keď im naň padol zrak, ahovorili osieti podzemných chodieb, ktoré ležali pod zemou. Zuzana na svoje veľké sklamanie nikdy nijaký vchod do podzemia nenašla.


  Keď bola malá, spolu sostatnými deťmi si navzájom dodávali odvahu vyšliapať na ten nápadný vrch, rozprestierajúci sa na juhozápad od dediny. Túžili prekĺznuť ponurými bránami hradiska, uvidieť na vlastné oči pána Bogomíra, ktorý dostal od kráľa šľachtický titul aj túto zem za verné vojenské služby. No len čo sa dostali bližšie, ostatné deti so zdeseným vreskotom utiekli aodvážnejšia Zuzana ostala stáť na mieste ako prikovaná. Zdalo sa jej to, alebo ani nie? Pri vstupných dverách do hradiska sa niečo pohlo…


  


  Zrozjímania ma zase prebral Čúzin hlas. „Nerušíme ťa, Katarína?“


  Srdce sa mi prudko rozbúchalo. Bleskovo som zavrela zadnú stranu zošita, kde som napísala tento krátky odsek. Oblial ma studený pot. „Nie.“


  Čúza sa už blížila, na perách úlisný úsmev. Oči upierala na obrazovku môjho počítača. „Hm,“ zamyslela sa. „Zdá sa, že si zadanie naozaj pochopila. No ešte si len vpolovici programu, tak nemárni čas sprostosťami.“


  Odišla.


  Fúha, to bolo ochlp. Pozrela som na program, ktorý som odpísala od Kamily. Vlastne iba na časť programu. Pozmenila som premenné aj názvy procedúr, noku koncu som sa nestihla dopracovať, pretože ma začala kopať múza. To sa mi stáva často. Lenže dnes ma prekvapilo, že sa mi to stalo vškole. Jednoducho som odrazu dostala nápad acítila nutkavú potrebu niekde ho zapísať. Ešteže odo mňa Čúza nepožadovala, aby som jej ukázala zadnú stranu svojho zošita. To by bol malér!


  Zazvonilo. Chvalabohu. Vyletela som zpočítačovej učebne ako prvá. Neznášam blbé programovanie. Apri predstave, že zneho budem musieť maturovať, sa mi chce umrieť.


  „Ket,“ pribehol ku mne Boris.


  Tak ma oslovoval. Ket. Ako tú hlavnú ženskú postavu z10vecí, ktoré na tebe nenávidím. Heath Ledger tam bol taký zlatý… ach!


  „Povedz mi vskratke, očom je Dom vstráni,“ poprosil Boris.


  Vytreštila som oči. „Ty si to nečítal?“


  „Čítal, ale nedočítal. Netuším, ako sa to skončilo, lebo som nad tým zaspal.“


  Je mi to úplne jasné. Som asi jediná vnašej triede, ktorú Kukučínov román bavil. Vychrlila som zo seba hlavný obsah knihy. Boris mi visel na perách.


  Dalo by sa povedať, že on aja sme boli zjedného cesta. Aspoň podľa našich spolužiakov. Ja sosvojou literárnou úchylkou aon, hm, ako to povedať… sosvojou zženštilosťou. Klebetilo sa, že má nesprávne sklony. Nuž, neviem, nezisťovala som to. Boris sa obliekal výstredne adievčatám sa díval do očí, nie na prsia. Bol čistý, úhľadne upravený, komunikatívny anevyhľadával krčmy najnižšej kategórie. Pod očami nosil čierne linky, ktoré ešte viac zvýrazňovali jeho prenikavý modrý pohľad.


  Týchto pár faktov mnohým ľuďom stačilo na to, aby ho zaškatuľkovali. Amňa to extrémne vytáčalo. To akože každý, kto je trochu iný avymyká sa zo sivého priemeru, je automaticky zlý aodsúdeniahodný?


  Preto som si na začiatku roka sadla kBorisovi. Cítila som knemu sympatie. Bol ako ja, outsider, amohla som sa sním rozprávať oknihách, filmoch, kozmetike aj spodnej bielizni bez toho, aby som ztoho mala neskôr zlý pocit. Stým, že mám spisovateľské ambície aniekoľko básní vzásuvke, som sa mu ešte nepriznala.


  Získal si ma. Mal štýl, bol za každých okolností sám sebou avšimol si literárnu aj filmovú chudobu novodobého fenoménu Twilight. Kontroval mi vmojom sprostom ohováraní nemehla Belly ajej studeného upírskeho panica. Skrátka, Boris nemal vmojich očiach jedinú chybu.


  Klesol ku mne do lavice. Dnes mal oblečené čierne tričko adžínsy kontrastnej bielej farby. Čierne vlasy si udržiaval vťažko napodobiteľnom účese, ktorý na mňa pôsobil nadýchane asviežo. Obe uši mu zdobili nenápadné náušnice. Voňal parfumom Dolce & Gabbana. Moje spolužiačky nad tou vôňou ohŕňali nos, tvrdili, že je tuctová. Týmto pojmom označujeme niečo, čo je všedné abežné. Mne však Borisova vôňa všedná nepripadala.


  Asi som fakt divná.

  „Čo bolo vškole?“ privítal ma svojou zvyčajnou otázkou otec, keď som sa shrmotom dotrepala domov. Číhal na mňa vo dverách pracovne.


  Vzdychla som si. „Nič.“ Prešla som okolo neho azmizla vo svojej izbe dúfajúc, že mi dá pokoj.


  Ale on mi nedal. „Ako to nič?“ vyzvedal. „Koniec roka sa blíži. Určite ste nič nerobili.“


  Iróniu vjeho hlase som prepočula. Stála som mu otočená chrbtom aprehrabávala sa vo svojich cédečkách. Vytiahla som Evanescence. „Písali sme písomku zKukučína,“ priznala som zamyslene astrčila cédečko do veže.


  „Azostatných predmetov?“


  Viem úplne presne, aké predmety mal na mysli. Zaujímali ho iba tie, ktoré mi nejdú. Akoby na známkach zmatiky, informatiky achémie stál celý svet. „Nájde sa vtomto dome krompáč?“ opýtala som sa mimo kontextu.


  Otec sa zháčil. „Načo ti je krompáč?“


  „Cez víkend idem pomôcť spolužiačke sadiť stromčeky vblízkosti starého smetiska,“ ozrejmila som súškrnom. „Potrebujem nejako kopať jamy.“


  „Kto to organizuje?“ zaujímal sa.


  „Lesoochranárske združenie. Budem len dobrovoľníčka.“


  Prikývol. „Zajtra prehľadám záhradný domček apivnicu.“


  Tentoraz som prikývla ja.


  „Vieš vôbec, ako sa drží krompáč?“ zisťoval.


  „Odkukám to od ostatných,“ usmiala som sa. „Žiaden strach. Chcem byť len trochu užitočná.“


  „Aškola?“


  Zatvárila som sa, že neviem, očom hovorí.


  „Počul som, že si sa zhoršila vangličtine anemčine.“


  „Ach,“ mávla som nad tým rukou. „To dobehnem.“ Chystala som sa zoboch predmetov prihlásiť. Jazyky mi starosť nerobia.


  Otec sa tváril nenormálne prísne. „Mala by si. Pamätaj, že čoskoro budeš vmaturitnom ročníku.“


  Jasné. Nikdy si neodpustí pripomenúť mi to. „Pokúsim sa trochu spamätať,“ sľúbila som.


  „Dobre.“ Otec ma vážne pozoroval. Vedel, že mi vhlave všeličo šrotuje. Aprávom sa obával, že škola je to posledné, na čo myslím. „Vaša triedna, pani Palovčíková, mi dala na rodičovskom združení výpis tvojich známok,“ ozval sa opäť. „Tá matematika nevyzerá dobre, Katka.“


  „No, matika je moja smrť,“ zvesila som plecia.


  Otec sa pozrel na papierik, ktorý dostal od našej triednej. Mal ho založený vo svojom diári. To znamenalo, že je to pre neho veľmi dôležitý papierik. „Máš tu štvorky zo štvrťročných prác apäťku zodpovede pri tabuli. Tie drobné dvojky atrojky zmalých písomiek ti priemer nezlepšia. Chceš vseptime prepadnúť?“


  „To nie, ale…“


  „Zoženiem ti niekoho na doučovanie,“ prerušil ma. „Musíš sa konečne zobudiť. Zaujímalo by ma, čo sa ti preháňa vhlave. Mala by si si pomaly zháňať maturitné témy, vypracovávať si otázky. Ty však radšej ideš sadiť stromčeky na smetisko. Netvrdím, že je to zlé, ale… nuž, zaobídeš sa aj bez toho, nie?“


  „Prehodnocujem svoj život, oci. Nebaví ma stále sedieť nad knihami. Veď mi ztoho šibne! Potrebujem vypadnúť. Vypnúť. Robiť niečo nové… snovými ľuďmi. Načerpať inšpiráciu. Chápeš?“


  „Ak ti manuálna práca pomôže trochu sa sprítomniť, tak nedbám. Choď si, kam chceš. Ale to doučovanie ti vybavím. Rozumela si?“


  Zamračila som sa. „Oci, iba zbytočne vyhodíš peniaze von oknom. Mne to na matike skrátka nemyslí. Anevyrieši to ani doučovanie, ani opakovanie ročníka. Mám vhlave nejaký blok či čo, akeď mám niečo vyrátať, tak mi trvá pridlho, kým na to prídem… ak vôbec na to prídem.“


  „Vtomto si asi po mne. No hoci ma matematika desila, nikdy mi nehrozilo prepadnutie!“


  Pokrčila som plecami. Čo už.


  „Nechápem však,“ pokračoval otec, „ako je možné, že zfyziky ti vychádza jednotka. Tam sa predsa tiež počítajú príklady. Prečo ti to na fyzike myslí ana matematike nie?“


  Lebo na fyzike nám dá profka do písomky len jeden numerický príklad, ato taký, ktorý sme už riešili na hodine. Takže sa ho naučím naspamäť. Aj svýsledkom. Ostatné vpísomke je teória.


  „To závisí od profesora ajeho prístupu kžiakovi,“ vysvetlila som nahlas.


  „Naznačuješ mi tým niečo, Katka? Máš problém sprofesorkou matematiky?“


  Mám! Aobrovský! „Keď ona je jedna odporná, jedovatá aironická ženská,“ uľavila som si. „Polovica triedy ju nenávidí.“


  Otec sa smutne usmial. „Vieš, vživote stretneš ešte mnoho ľudí, ktorí ti nesadnú. Apredsa sa budeš musieť naučiť snimi vychádzať.“


  Odmietam tomu uveriť. Ja veru nebudem nikdy nič podobné riešiť. Sľuďmi, ktorí mi nesadnú, sa jednoducho baviť nebudem. Ahotovo!


  „Ako to vyriešime?“ opýtal sa otec.


  Rezignovala som. „Skúsim sa zmatiky prihlásiť aopraviť si tú guľu.“


  Otec spokojne prikývol akonečne odišiel zmojej izby. Smutne som hľadela na jeho chrbát. Uvedomila som si, že to má so mnou ťažké. Bol riaditeľom osvetového strediska vnašom regióne, mal teda čo robiť aj bezo mňa. Jeho prítomnosť bola potrebná na otvorení mnohých výstav, kultúrnych podujatí, koncertov. Písal články do regionálnych novín, zamýšľal sa nad mnohými projektmi. Musel byť kreatívny aneúnavný.


  Na rodičovské združenia chodil on. Stíhal sa starať omňa aj omoju malú sestru. Mama na to nemala čas. Pracovala ako redaktorka vceloštátnej televízii, mala na starosti denné udalosti vnašom regióne. Často bola preč aj cez víkendy. Bol zázrak, ak sme sa niektorú sobotu stretli všetci za jedným stolom.


  Pozrela som na displej mobilu. Pol štvrtej. Och, musím ísť po svoju sestru do škôlky! Úplne som na ňu zabudla!


  Rýchlo som sa obula avybehla zdomu na slnkom zaliatu ulicu.


  Jazmína Lucia. Tak sa volá moja sestra. Má dve mená, ztoho jedno neobyčajné, ktoré nie je ani vslovenskom kalendári. Naopak, ja mám iba jedno meno, aj to obyčajné. Rodičia ju zbožňujú apodporujú vo všetkom, čo si zmyslí. Keby im zahlásila, že chce byť spisovateľkou, nikdy by jej to nevyvracali tak ako mne. Ona však chce byť tanečnicou. Mama si kvôli nej sadla za svoj šijací stroj aušila jej krásnu baletnú sukničku sflitrami. Ja som takú sukničku nikdy nemala. Dokonca ani na Vianoce som nedostala to, po čom som najviac túžila. Zatiaľ čo Jazmína má všetko. Jej priania sa tu plnia na počkanie.


  Nehovorí zo mňa žiarlivosť. Vpodstate mám svoju sestru rada. Je sňou zábava. Prišla nečakane, ale vniesla do nášho života trochu smiechu aspontánnosti. No nepáči sa mi, ako ju rodičia predo mnou uprednostňujú. Mali by mať predsa obe svoje dcéry radi rovnako, nie?


  Jazmína má štyri roky, ustavične poskakuje, je nepolapiteľná anezastaviteľná. Akeď sa usmeje, vyzerá ako malé slniečko. Má svetlé vlásky amodré oči, zatiaľ čo nás ostatných – mamu, otca ajmňa – zdobia nevýrazné, jemné arovné hnedé vlasy, ktoré nikdy nedržia tak, ako by človek chcel. Aspoň opôvode farby sestriných očí nie sú nijaké pochybnosti, pretože modré oči sa vnašej rodine dedia už pár generácií. Ale staré mamy si doteraz lámu hlavy nad tým, po kom je Jazmína blondínou…


  „Ahoj, Mini,“ pozdravila som sa jej, keď som sa konečne objavila pred dverami triedy.


  Jazmína ku mne pritancovala, usmiata od ucha kuchu. „Ahoj.“ Vložila svoju drobnú rúčku do mojej, zakývala svojim malým kamarátom askackala dolu schodmi do šatne. „Prečo neprišiel ocko?“ spýtala sa ma. Usadila sa na lavičku ačakala, kým jej zo skrinky vyberiem sandáliky, aby sa mohla prezuť.


  „Ocko pracuje,“ odvetila som súsmevom.


  „Budem cez prázdniny stebou?“ opýtala sa aprepaľovala ma vážnym pohľadom.


  „Ešte neviem, Mini,“ vzdychla som. „Opýtame sa na to ocka, dobre?“


  „Chcem byť stebou,“ zahlásila. Obula si sandáliky avyskočila na rovné nohy. „Rebečka ide kmoru. Pôjdeme aj my?“


  Rebečka bola jej najlepšia kamarátka. „Asi nie, zlatko. Ale ak chceš, vezmem ťa na kúpalisko.“


  Jazmína nadšene zatlieskala. „Amôžem si vziať koleso? Anové plavky od maminky?“


  „Môžeš,“ usmiala som sa. Nasledovala som ju na školský dvor. Nechápala som, odkiaľ sa vnej berie toľko energie. Učiteľky sa totiž pravidelne sťažujú, že Jazmína nechce vôbec jesť. Vraj do nej musia polievku dostať nasilu asvyhrážkami.


  Doma začala svojím neúnavným štebotaním otravovať otca, tak som sa konečne mohla venovať učeniu. Ak sa mám ztej matiky prihlásiť, potrebujem pokoj aticho.


  


  3


  


  Zazvonilo. Trieda stíchla. To bol výnimočný jav. Pred uštipačnou, objemnou matikárkou Gituškou sme mali všetci ohromný rešpekt. Vedela človeka pred tabuľou tak zdeptať, že zrazu netušil ani to, ako sa volá.


  „Lukáčová, ty sa hlásiš? Adobrovoľne? To je ale milé prekvapenie! No, nech sa páči, ktabuli.“


  Bleskovo som sa pozviechala zlavice. Srastúcim strachom som hľadela do Gituškinej tváre. Bože, ako na tejto žene vidieť, že ma neznáša!


  „Definícia geometrickej aaritmetickej postupnosti.“


  Spustila som teda naučenú poučku. Zatiaľ čo som rapotala, sledovala som Gituškin výraz tváre. Písala si niečo do svojho učiteľského notesa. Počúvala však každé moje slovo. Veľmi pozorne.


  Keď som stíchla, Gituška sa na mňa konečne pozrela. Jej namaľované oči sa ironicky leskli. „No, Kata! Definíciu si sa naučila perfektne. Teraz sa presvedčíme, či ju vieš aj dokázať,“ uškrnula sa.


  Najprv mi vôbec nedochádzalo, čo mám robiť. Gituška na mňa škodoradostne hľadela. Zalieval ma studený pot.


  „Dokáž nám, čo si povedala,“ usmiala sa Gituška tým svojím typickým úlisným jedovatým úsmevom.


  Aha, dôkaz. Vzala som do ruky kriedu ačarbala po tabuli. Dokazovať definície… na tom sa dá veľmi ľahko chytiť zlá známka. Stačí jediná chyba ačlovek letí späťkou. Takže, idem na to. Vduchu som si dodávala odvahu cítiac na sebe Gituškin prenikavý pohľad. Pekne pomaly aobozretne!


  Nakoniec som vyviazla sjednotkou. Gituška mi ju dala neochotne, no aspoň sa zdržala komentára. Zvyšok hodiny mala zlú náladu, kričala na nás alíca mala rozpálené od zlosti. Boris mi pošepol, že to bude preto, že sa jej nepodarilo zosmiešniť ma.


  Na nenávidenom programovaní nám Čúza sistou škodoradosťou pripomenula, že by sme mali pomaly začať odovzdávať projekty. Zhrbila som sa za svojím počítačovým stolom, nakoľko to len šlo. Preboha, ja som na ten projekt úplne zabudla! To preto, že nosím vhlave iba svoje literárne myšlienky…


  „Čo má byť cieľom toho projektu?“ naklonila som sa ku Kamile. Tá vedela všetko. Aspoň čo sa týkalo matiky ainformatiky.


  Pozrela na mňa ako na blázna. „Určite to máš napísané vzošite.“


  Vmojom zošite zinformatiky by sa našlo všeličo, ale oprojekte, ktorý treba odovzdať, nič. To som si istá. Chvíľu som sa tvárila, že listujem vzošite. „Hm… nemôžeš mi ušetriť čas ajednoducho mi to povedať?“ usmiala som sa na ňu.


  Kamila prestala ťukať do klávesnice počítača. Obrátila hlavu ku mne. „Cieľom je vytvoriť projekt vdatabázovom programe na ľubovoľnú tému, pričom by si mala využiť všetko, čo sme sa doteraz naučili.“


  Zagúľala som očami. To už akože nepreberáme Pascal? Nejako mi to ušlo. „Aha,“ zahlásila som dôležito. „Aty máš akú tému, ak sa môžem opýtať?“


  „Hokejové zápasy.“


  „Ehm, nestačila by obyčajná knižnica?“ Na to sa predsa využíva databáza, nie?


  Kamila pokrútila hlavou, že nie.


  Zarazene som si zahryzla do pery. Tak sa zdá, že moje snívanie sa práve skončilo. Treba čeliť tvrdej realite.


  Vytiahla som si svoj linajkový blok aveľkými písmenami doňho napísala: PROJEKT ZINFOŠE (DATABÁZA)!!! Obtiahla som si to zvýrazňovačom, aby som nezabudla.


  Moja úmorná snaha dohnať to, čo som vškole očividne zanedbala, došla tak ďaleko, že som Borisa poprosila, aby mi do môjho domáceho počítača nainštaloval databázový program. Sodporom som hľadela na blikajúci príkazový riadok ačakala, že ma osvieti. Ale nič sa nedialo. Vmojom bloku som mala zapísané témy projektov mojich spolužiakov aniektoré boli naozaj veľmi zaujímavé, ale čo ztoho, keď som nemala ani poňatia otom, ako to mám naprogramovať? Znova mi napadlo, že som na tejto škole omylom. Prijali nesprávnu Katarínu Lukáčovú. Niekde sa určite stala chyba aja teraz musím trpieť akaziť si koncoročné vysvedčenia trojkami.


  Do izby mi vletela Jazmína.


  „Katka?“ zatiahla svojím detským hláskom. „Oblečieš mi šaty?“


  Obzrela som sa ponad plece. Jazmína stála vo dverách mojej izby, vruke stískala džínsové šaty snádhernou volánovou sukňou. Pravdepodobne zase dostala chuť tancovať vobývačke. Nemám jej to za zlé… človek je dieťaťom iba raz vživote.


  Pokynula som jej, aby prišla ku mne. Jazmína nadšene prešľapovala na mieste. Vtých šatách bola úchvatná aona to veľmi dobre vedela.


  „Okej,“ usmiala som sa na ňu. „Bež sa ukázať ockovi.“


  Odtancovala zmojej izby ako malá džínsová víla.


  Spovzdychom som sa opäť zahľadela na čiernu obrazovku počítača. Panebože, čo mám stým sprostým školským projektom robiť?!

